জেরুসালেমের নামসমূহ
জেরুসালেমের নামসমূহ বলতে একাধিক নামকে বোঝানো হয় যেগুলো দ্বারা জেরুসালেম শহরটি পরিচিত পেয়ে থাকে এবং বিভিন্ন ভাষাতে শব্দটির ব্যুৎপত্তি লাভ করেছে। ইহুদি মিদ্রাস অনুযায়ী, "জেরুজালেমের ৭০ টি নাম রয়েছে"। ইহুদি ধর্মগ্রন্থে জেরুসালেমের জন্য ৭২টি ভিন্ন ভিন্ন হিব্রু নামের তালিকা সংকলিত হয়েছে। বর্তমানে, জেরুসালেমকে বলা হয় যিরূশালেইম (Yerushalayim) (হিব্রু ভাষায়: יְרוּשָׁלַיִם‎), আল -কুদস (আরবি: اَلْـقُـدْس) এবং বাইত আল-মাকদিস (আরবি: بَـيْـت الْـمَـقْـدِس, যা "পবিত্র শহর" বা "পবিত্র গৃহ" হিসাবে অনুবাদ করা যেতে পারে)। যিরূশালেইম একটি পুরোনো নামের রূপান্তর, যা মধ্য ব্রোঞ্জ যুগের একদম শুরুর দিকে লিপিবদ্ধ হয়েছিল, যেগুলো লোক ব্যুৎপত্তি-এ অবশ্য বারবার ব্যাখ্যাকৃত হয়েছে, বিশেষত বাইবেলের গ্রীকে, যেখানে নামের প্রথম উপাদানটি গ্রিক: hieros ("পবিত্র") এর সাথে জড়িত ছিল।